b"\n_START_ARTICLE_\nCasa Esteve (Gelida)\n_START_SECTION_\nDescripci\xc3\xb3\n_START_PARAGRAPH_\nCasa amb paret mitgera per un dels seus quatre costats. Consta de planta baixa, dos pisos i golfes. La coberta \xc3\xa9s de teula \xc3\xa0rab. T\xc3\xa9 galeries posteriors i pati. El coronament de l'edifici \xc3\xa9s esglaonat. T\xc3\xa9 un interessant balc\xc3\xb3 amb planta semi el\xc2\xb7l\xc3\xadptica i balustrada. S'inscriu dintre del llenguatge del noucentisme.\n_START_SECTION_\nHist\xc3\xb2ria\n_START_PARAGRAPH_\nL'edifici va ser constru\xc3\xaft per l'arquitecte Ramon Revent\xc3\xb3s i Farrerons. El projecte, conservat a l'arxiu de l'Ajuntament de Gelida, va ser presentat el dia 1 d'octubre del 1924, i aprovat el 3 desembre del mateix any."